CELEX: 62007TJ0291
Language: hu
Date: 2009-09-23 00:00:00
Title: Az Elsőfokú Bíróság (hetedik tanács) 2009. szeptember 23-i ítélete. # Viñedos y Bodegas Príncipe Alfonso de Hohenlohe, SA kontra Belső Piaci Harmonizációs Hivatal (védjegyek és formatervezési minták) (OHIM). # Közösségi védjegy - Felszólalási eljárás - Az ALFONSO közösségi szóvédjegy bejelentése - A PRINCIPE ALFONSO korábbi közösségi és nemzeti szóvédjegyek - Viszonylagos kizáró ok - Összetéveszthetőség - A 40/94/EK rendelet 8. cikke (1) bekezdésének b) pontja [jelenleg a 207/2009/EK rendelet 8. cikke (1) bekezdésének b) pontja] - A fellebbezési tanács által lefolytatandó vizsgálat terjedelme - A kereset egészéről való döntési kötelezettség - A 40/94/EK rendelet 62. cikkének (1) bekezdése [jelenleg a 207/2009/EK rendelet 64. cikkének (1) bekezdése]. # T-291/07. sz. ügy

Az Elsőfokú Bíróság (hetedik tanács) 2009. szeptember 23‑i ítélete – Viñedos y Bodegas Príncipe Alfonso de Hohenlohe kontra
            OHIM – Byass (ALFONSO)
      (T‑291/07. sz. ügy)
      „Közösségi védjegy – Felszólalási eljárás – Az ALFONSO közösségi szóvédjegy bejelentése – A PRINCIPE ALFONSO korábbi közösségi és nemzeti szóvédjegyek – Viszonylagos kizáró ok – Összetéveszthetőség – A 40/94/EK rendelet 8. cikke (1) bekezdésének b) pontja [jelenleg a 207/2009/EK rendelet 8. cikke (1) bekezdésének b) pontja]
         – A fellebbezési tanács által lefolytatandó vizsgálat terjedelme – A kereset egészéről való döntési kötelezettség – A 40/94/EK rendelet 62. cikkének (1) bekezdése [jelenleg a 207/2009/EK rendelet 64. cikkének (1) bekezdése]”
      
      1.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló termékek,
            illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – A
            korábbi védjeggyel való összetéveszthetőség (40/94 tanácsi rendelet, 8. cikk, (1) bekezdés, b) pont) (vö. 28–30., 53–61. pont)
      2.                     Közösségi védjegy – Fellebbezési eljárás – A fellebbezésről hozott határozat – A fellebbezési tanács kötelezettsége – Terjedelem
            – A fellebbezés egészéről való határozathozatal elmulasztása (40/94 tanácsi rendelet 62. cikk, (1) bekezdés) (vö. 62. pont)
      Tárgy
      
         
               Az OHIM második fellebbezési tanácsának 2007. május 29‑i, a Viñedos y Bodegas Príncipe Alfonso de Hohenlohe SA és a González
                  Byass SA közötti felszólalási eljárás tárgyában hozott határozata (R 1110/2006‑2. sz. ügy) ellen benyújtott kereset.
               
            Az ügy adatai
      
               A közösségi védjegy bejelentője:
            
            
               González Byass, SA.
            
         
               Az érintett közösségi védjegy:
            
            
               Az ALFONSO szóvédjegy a 30., 32. és 33. osztályba tartozó áruk vonatkozásában (3398278. sz. védjegybejelentés).
            
         
               A felszólalási eljárásban hivatkozott védjegy vagy megjelölés jogosultja:
            
            
               Viñedos y Bodegas Príncipe Alfonso de Hohenlohe, SA.
            
         
               A hivatkozott védjegy vagy megjelölés:
            
            
               A PRÍNCIPE ALFONSO közösségi és nemzeti szóvédjegyek a 33. osztályba tartozó áruk vonatkozásában.
            
         
               A felszólalási osztály határozata:
            
            
               A felszólalási osztály helyt adott a felszólalásnak a (33. osztályba tartozó) „sherry” vonatkozásában, és ezen áruk tekintetében
                  a védjegybejelentési kérelmet elutasította.
               
            
         
               A fellebbezési tanács határozata:
            
            
               A fellebbezési tanács a fellebbezésnek helyt adott és hatályon kívül helyezte a megtámadott határozatot.
            
         Rendelkező rész
      
         
                  1)
               
               
                  
               
               
                  	Az Elsőfokú Bíróság a Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának
                     2007. május 29‑én hozott határozatát (R 1110/2006‑2. sz. ügy) hatályon kívül helyezi.
                  
               
            
         
                  2)
               
               
                  
               
               
                  	Az Elsőfokú Bíróság az OHIM‑ot kötelezi a költségek viselésére.